Tetrapharmacum
Vide etiam paginam fere homonymam: Tetrapharmacus. Tetrapharmacum (Graece τετραφάρμακον) apothecariorum fuit medicamentum e cera, resina, pice necnon adipe compositum. Tetrafarmacum sive tetrapharmacum coquorum, ab hoc medicamento appellatum, cibus fuit sumptuosus de fasiano, sumine, apro, perna e crustulo. Auctore Mario Maximo in Vita Hadriani deperdita, ut legere possimus in libro cuius titulus est Historia Augusta, tetrapharmacum invenit Aelius Verus Caesar, laudaverunt et divus Hadrianus et Alexander Severus.